pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังแก่บุคลากร และปฏิบัติหน้าที่ครูพิเศษ  ในวิชาสังคมศึกษา แก่เด็กและเยาวชนชาย ศูนย์แรกรับฯ บ้านเมตตา
วันพฤหัสบดีที่ 5 เมษายน 2561
ม.ล.ปนัดดาฯ ตรวจเยี่ยมพร้อมให้กําลังแก่บุคลากร และปฏิบัติหน้าที่ครูพิเศษ  ในวิชาสังคมศึกษา แก่เด็กและเยาวชนชาย ศูนย์แรกรับฯ บ้านเมตตา
ม.ล.ปนัดดาฯ ตรวจเยี่ยมพร้อมให้กําลังแก่บุคลากร และปฏิบัติหน้าที่ครูพิเศษ ในวิชาสังคมศึกษา แก่เด็กและเยาวชนชาย ศูนย์แรกรับฯ บ้านเมตตา
เมื่อวันพุธที่ ๔เมษายน ๒๕๖๑เวลา ๑๔.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เข้าตรวจเยี่ยมพร้อมให้กําลังใจแก่ผู้บริหาร ครูอาจารย์ นักสังคมสงเคราะห์ ฝ่ายปกครอง
พร้อมปฏิบัติหน้าที่ครูพิเศษ บรรยายในวิชาสังคมศึกษาแก่เด็กและเยาวชน
ศูนย์แรกรับเด็กและเยาวชนชายบ้านเมตตา สถานพินิจและคุ้มครองเด็กและเยาวชนกรุงเทพมหานคร
ณ สถานพินิจและคุ้มครองเด็กและเยาวชนกรุงเทพมหานคร เขตบางนา กรุงเทพเทพมหานคร
ม.ล.ปนัดดาฯ กล่าวตอนหนึ่งในการบรรยายพิเศษว่า “คํานิยามของคําว่า 'พลเมืองดี'
มีความหลากหลาย แต่ทั้งหมดหมายถึง ความดีมีประโยชน์ทั้งแก่ตนเอง
ครอบครัว และสังคม อีกประการหนึ่ง คือ บุคคลผู้สามารถปฏิบัติหน้าที่
ที่ต้องทําตามกฎระเบียบที่คนส่วนใหญ่ประพฤติปฏิบัติ เราก็ต้องปฏิบัติได้และด้วยความเต็มใจ
ทั้งกระทําได้อย่างถูกต้อง มีความครบถ้วนตามหลักแห่งศีลธรรมและคุณธรรมจริยธรรม
มีความสอดคล้องกับวัฒนธรรมประเพณีที่ได้กําหนดไว้เป็นเอกลักษณ์ของแต่ละสังคมและของชาติ
บุคคลมีความมุ่งมั่นที่จะเข้ามามีส่วนร่วมในการเสริมสร้างความดีที่เป็นแบบอย่างแก่สังคม
ไม่ล่วงละเมิดสิทธิเสรีภาพของบุคคลอื่น พลเมืองจึงถือเป็นองค์ประกอบสําคัญที่สุดของสังคม
ปราศจากพลเมืองย่อมไม่มีสังคมเกิดขึ้นได้ เช่นเดียวกับดีหรือไม่ดีของแต่ละสังคม
ย่อมขึ้นอยู่กับแบบอย่างที่มีให้กับพลเมืองในสังคมนั้น”
รัฐบาลไทย-ข่าวทำเนียบรัฐบาล-ธ.ก.ส.เร่งช่วยเหลือและแก้ไขปัญหาหนี้สินเกษตรกรสมาชิกกองทุนฟื้นฟู
วันอังคารที่ 13 พฤศจิกายน 2561
ธ.ก.ส.เร่งช่วยเหลือและแก้ไขปัญหาหนี้สินเกษตรกรสมาชิกกองทุนฟื้นฟู
ธ.ก.ส.เดินหน้าแก้ไขปัญหาหนี้สินเกษตรกรทุกกลุ่ม เน้นการสร้างความยั่งยืน ตามมติคณะรัฐมนตรี โดยปรับโครงสร้างหนี้ตามสภาพปัญหาแต่ละราย ควบคู่การฟื้นฟูการประกอบอาชีพเพื่อสร้างรายได้อย่างต่อเนื่อง
นายศรายุทธ ยิ้มยวน รองผู้จัดการธนาคารเพื่อการเกษตรและสหกรณ์ (ธ.ก.ส.) เปิดเผยว่า ตามมติคณะรัฐมนตรีเมื่อวันที่ 2 ตุลาคม 2561 ได้เห็นชอบให้ดําเนินการช่วยเหลือแก้ไขปัญหาหนี้สินให้กับเกษตรกรสมาชิกกองทุนฟื้นฟูและพัฒนาเกษตรกร (กฟก.) ที่เป็นหนี้กับ ธ.ก.ส. โดยดําเนินการปรับโครงสร้างหนี้ให้กับเกษตรกรสมาชิก กฟก. จํานวน 36,605 ราย ที่มีสถานะเป็นหนี้ที่ไม่ก่อให้เกิดรายได้ (NPLs) ก่อนวันที่ 31 ธันวาคม 2560 ด้วยการพักต้นเงินครึ่งหนึ่ง(ร้อยละ 50) และดอกเบี้ยทั้งหมดไว้ก่อน สําหรับต้นเงินอีกครึ่งหนึ่ง(ร้อยละ 50) ให้เกษตรกรทําสัญญาผ่อนชําระตามกรอบเวลาที่ตกลงกันแต่ไม่เกิน 15 ปี คิดอัตราดอกเบี้ย MRR-3 เมื่อเกษตรกรชําระหนี้ตามสัญญาใหม่เรียบร้อยแล้ว ดอกเบี้ยที่พักไว้ ธ.ก.ส. จะยกให้เกษตรกร ส่วนต้นเงินที่เหลืออีกร้อยละ 50 ให้นํามาปรับโครงสร้างหนี้ใหม่ ภายใต้ศักยภาพของลูกหนี้แต่ละราย โดยใช้หลักที่เป็นธรรมและไม่ส่งผลกระทบต่อภาระของเกษตรกร พร้อมทั้งให้สํานักงาน กฟก. ดําเนินการฟื้นฟูและพัฒนาอาชีพให้กับเกษตรกรควบคู่ไปด้วย เพื่อให้เกษตรกรมีรายได้ที่เพียงพอต่อไป
นอกจากนี้ ยังมีเกษตรกรอีกจํานวนมากที่ได้รับความเดือดร้อนจากปัญหาภัยธรรมชาติ ปัญหาค่าครองชีพ เพิ่มสูง ทําให้รายได้ที่มาจากการทําการเกษตรไม่เพียงพอต่อรายจ่าย ปัญหาราคาผลผลิตตกต่ํา เป็นต้น ซึ่งเกษตรกรเหล่านี้ต้องการให้รัฐบาลเข้าไปช่วยเหลือและแก้ไขปัญหาหนี้สินเช่นเดียวกัน ซึ่งนายกรัฐมนตรี พลเอกประยุทธ์ จันทร์โอชา ได้สั่งการให้ทุกส่วนงานที่เกี่ยวข้องเร่งพิจารณาให้ความช่วยเหลือให้ครอบคลุมเกษตรกรทุกกลุ่ม ไม่จํากัดเฉพาะผู้ที่เป็นสมาชิก กฟก. เท่านั้น โดยช่วยเหลือให้เหมาะสมหรือตรงกับสภาพปัญหาที่แท้จริงของเกษตรกร เพื่อให้เกิดการเปลี่ยนแปลงอย่างเป็นรูปธรรมและเป็นการแก้ไขปัญหาอย่างยั่งยืน
นายศรายุทธกล่าวต่อไปว่า ในการดําเนินงานตามนโยบายดังกล่าว ธ.ก.ส. จะทําการสอบทานหนี้ของเกษตรกรทุกราย กรณีพบว่าเกษตรกรมีหนี้ที่เป็นภาระหนัก ธ.ก.ส. จะให้ความช่วยเหลือในรูปแบบต่าง ๆ เช่น กรณีเกษตรกรไม่มีศักยภาพในการประกอบอาชีพ เนื่องจากชราภาพ พิการหรือเสียชีวิต ธ.ก.ส. จะพิจารณาจําหน่ายหนี้ออกจากบัญชี เป็นราย ๆ ไป รวมทั้งกรณีเกษตรกรมีหนี้ที่เป็นภาระหนักซึ่งไม่สอดคล้องกับรายได้ ธ.ก.ส.จะดําเนินการพิจารณา ปรับปรุงโครงสร้างหนี้ให้สอดคล้องกับศักยภาพและรายได้ของเกษตรกรแต่ละราย โดยมีการขยายเวลาชําระหนี้เป็นระยะเวลาไม่เกิน 20 ปี อีกด้วย ทั้งนี้เพื่อให้การแก้ไขปัญหาหนี้สินเกษตรกรทั้งประเทศ ดําเนินการอย่างเป็นระบบ มีความรอบคอบ คํานึงถึงหลักความเป็นธรรมและไม่กระทบต่อเศรษฐกิจและการเงินของประเทศในระยะยาว
รัฐบาลไทย-ข่าวทำเนียบรัฐบาล-กระทรวงสาธารณสุข ปลื้มเจ้าหน้าที่รพ.ให้บริการผู้ป่วยดุจญาติมิตรจนได้รับคำชม
วันพฤหัสบดีที่ 12 ธันวาคม 2562
กระทรวงสาธารณสุข ปลื้มเจ้าหน้าที่รพ.ให้บริการผู้ป่วยดุจญาติมิตรจนได้รับคําชม
กระทรวงสาธารณสุขปลื้มเจ้าหน้าที่โรงพยาบาลสมุทรสาคร และโรงพยาบาลสรรพสิทธิประสงค์ เป็นแบบอย่างที่ดีโดยให้บริการผู้ป่วยดุจญาติมิตร จนได้รับความชื่นชมจากผู้ป่วยและญาติที่มารับบริการ
กระทรวงสาธารณสุขปลื้มเจ้าหน้าที่โรงพยาบาลสมุทรสาคร และโรงพยาบาลสรรพสิทธิประสงค์ เป็นแบบอย่างที่ดีโดยให้บริการผู้ป่วยดุจญาติมิตร จนได้รับความชื่นชมจากผู้ป่วยและญาติที่มารับบริการ
นายแพทย์ณรงค์ สายวงศ์ รองปลัดกระทรวงสาธารณสุขในฐานะโฆษกกระทวงสาธารณสุขให้สัมภาษณ์ว่า นายแพทย์สุขุม กาญจนพิมาย ปลัดกระทรวงสาธารณสุข ขอแสดงความยินดีและชื่นชมเป็นอย่างมากกับเจ้าหน้าที่ตึกประกันสังคมหญิง โรงพยาบาลสมุทรสาคร จังหวัดสมุทรสาคร และหอผู้ป่วยหนักศัลยกรรมอุบัติเหตุ 2 โรงพยาบาลสรรพสิทธิประสงค์ จังหวัดอุบลราชธานี ที่ให้การดูแลผู้ป่วยดุจญาติมิตร จนได้รับจดหมายขอบคุณจากญาติผู้ป่วยซึ่งมาใช้บริการที่โรงพยาบาลทั้ง 2 แห่งนี้ ซึ่งญาติผู้ป่วยประทับใจในเจ้าหน้าที่ที่ให้การดูแล ช่วยเหลือ ให้กําลังใจ ให้คําแนะนําเป็นอย่างดี ถือเป็นตัวอย่างดีๆที่เกิดขึ้น เป็นต้นแบบการบริการที่ดี โดยทางกระทรวงสาธารณสุขจะได้ส่งจดหมายแสดงความชื่นชมและขอบคุณไปยังโรงพยาบาลทั้ง 2 แห่งต่อไป
“คําชื่นชมของผู้ป่วยและญาติ อย่างจริงใจถือเป็น รางวัลที่มีค่ามากที่สุดสําหรับการทุ่มเททํางานหนักของเจ้าหน้าที่ทุกคน เป็นกําลังใจในการปฏิบัติงานให้ดีต่อไป”นายแพทย์ณรงค์กล่าว
************************* 12 ธันวาคม 2562
*********************************************
รัฐบาลไทย-ข่าวทำเนียบรัฐบาล-กระทรวงอุตสาหกรรมร่วมจัดกิจกรรมบริการประชาชนเนื่องในวันเฉลิมพระชนมพรรษา สมเด็จพระเจ้าอยู่หัว 66พรรษา 28 กรกฎาคม 2561
วันศุกร์ที่ 27 กรกฎาคม 2561
กระทรวงอุตสาหกรรมร่วมจัดกิจกรรมบริการประชาชนเนื่องในวันเฉลิมพระชนมพรรษา สมเด็จพระเจ้าอยู่หัว 66พรรษา 28 กรกฎาคม 2561
กระทรวงอุตสาหกรรมร่วมจัดกิจกรรมบริการประชาชนเนื่องในวันเฉลิมพระชนมพรรษา สมเด็จพระเจ้าอยู่หัว 66พรรษา 28 กรกฎาคม 2561
กระทรวงอุตสาหกรรมร่วมจัดกิจกรรมบริการประชาชนเนื่องในวันเฉลิมพระชนมพรรษา สมเด็จพระเจ้าอยู่หัว 66พรรษา 28 กรกฎาคม 2561 ณ บริเวณท้องสนามหลวง ตรงข้ามวัดพระแก้ว ในระหว่างวันที่ 27 -28 กรกฎาคม 2561 โดยกิจกรรมในบูท ประกอบด้วย งานบริการประชาชน การฝึกอาชีพระยะสั้น การแจกจ่ายเครื่องดื่ม อาหารว่าง แก่ผู้เข้าร่วมงาน
รัฐบาลไทย-ข่าวทำเนียบรัฐบาล-มหาดไทยเดินหน้าตลาดประชารัฐ สั่งทุกจังหวัดเร่งขับเคลื่อนสนองนโยบายรัฐบาล เปิดลงทะเบียนพร้อมกันทั่วประเทศ 10 พ.ย.นี้
วันศุกร์ที่ 3 พฤศจิกายน 2560
มหาดไทยเดินหน้าตลาดประชารัฐ สั่งทุกจังหวัดเร่งขับเคลื่อนสนองนโยบายรัฐบาล เปิดลงทะเบียนพร้อมกันทั่วประเทศ 10 พ.ย.นี้
มหาดไทยเดินหน้าตลาดประชารัฐ สั่งทุกจังหวัดเร่งขับเคลื่อนสนองนโยบายรัฐบาลเปิดลงทะเบียนพร้อมกันทั่วประเทศ 10 พ.ย.นี้
วันนี้ (3 พ.ย. 60) ที่กระทรวงมหาดไทยนายฉัตรชัย พรหมเลิศ ปลัดกระทรวงมหาดไทย เปิดเผยว่าตามมติคณะรัฐมนตรีเมื่อวันที่ 17 ตุลาคม 2560 ให้กระทรวงมหาดไทยเป็นหน่วยงานหลักในการดําเนินงานโครงการตลาดประชารัฐ โดยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ติดตามขับเคลื่อนการดําเนินงานโครงการดังกล่าวอย่างต่อเนื่อง เพื่อช่วยเหลือพี่น้องเกษตรกร ผู้มีรายได้น้อย และผู้ประกอบการที่ได้รับความเดือดร้อนจากการไม่มีสถานที่ค้าขายให้มีพื้นที่ค้าขาย เป็นการเพิ่มโอกาสและสร้างรายได้ให้กับกลุ่มผู้ประกอบการรายใหม่ ซึ่งเป็นการกระตุ้นเศรษฐกิจฐานรากในชุมชนให้มีความเข้มแข็งมากยิ่งขึ้น
สําหรับการเปิดลงทะเบียนผู้ประกอบการที่จะเข้าร่วมโครงการฯ ดังกล่าว กระทรวงมหาดไทยได้สั่งการให้ทุกจังหวัด มอบหมายให้ศูนย์ดํารงธรรมจังหวัด และศูนย์ดํารงธรรมอําเภอ ขับเคลื่อนโครงการตลาดประชารัฐ โดยเป็นศูนย์รับลงทะเบียนผู้ประกอบการที่จะเข้าร่วมโครงการ ในระหว่างวันที่ 10–30 พฤศจิกายน 2560 เวลา 08.30-16.30 น. โดยไม่เว้นวันหยุดราชการ และให้ประสานความร่วมมือกับหน่วยงานที่กํากับดูแลตลาดในแต่ละประเภท จัดเจ้าหน้าที่มาให้ข้อแนะนํากับประชาชนที่จะมาลงทะเบียนร่วมโครงการฯ และให้ทุกจังหวัดแต่งตั้งคณะกรรมการขับเคลื่อนการดําเนินงานโครงการตลาดประชารัฐประจําจังหวัด เพื่อทําหน้าที่กําหนดแนวทาง วิธีการ และแผนการดําเนินงานของตลาดประชารัฐในระดับจังหวัด รวมถึงการคัดเลือกผู้ลงทะเบียนผู้ประกอบการเพื่อจัดสรรให้เหมาะสมกับประเภทของตลาดและสินค้าที่จะนํามาจําหน่าย และตรวจสอบข้อมูลที่เกี่ยวข้องให้ถูกต้องตามกติกาเงื่อนไขของตลาดประเภทนั้นๆ พร้อมทั้งให้จังหวัดจัดทําแผนและดําเนินการประชาสัมพันธ์โครงการตลาดประชารัฐในพื้นที่เพื่อสร้างการรับรู้และทําความเข้าใจกับพี่น้องเกษตรกร ผู้มีรายได้น้อย ผู้ประกอบการ ผู้ประกอบอาหาร และผู้ค้าหาบเร่แผงลอย เพื่อเข้าร่วมโครงการตลาดประชารัฐตามนโยบายของรัฐบาล
ปลัดกระทรวงมหาดไทย กล่าวเพิ่มเติมว่าเพื่อให้การดําเนินโครงการตลาดประชารัฐ เป็นไปด้วยความเรียบร้อย มีประสิทธิภาพ บรรลุตามวัตถุประสงค์ กระทรวงมหาดไทยได้เน้นย้ําให้ทุกหน่วยงานในสังกัด จังหวัด อําเภอ และองค์กรปกครองส่วนท้องถิ่น ถือเป็นโยบายสําคัญที่ต้องดําเนินการให้บังเกิดผลเป็นรูปธรรม โดยทํางานบูรณาการร่วมกับทุกภาคส่วนเพื่อพัฒนาและขับเคลื่อนตลาดประชารัฐ เพื่อสร้างโอกาส สร้างอาชีพ และสร้างรายได้ให้แก่พี่น้องประชาชน และเพื่อให้ได้รับบริการและเข้าถึงบริการได้อย่างรวดเร็ว ถูกต้อง และเสมอภาค ทั้งนี้ สามารถดูรายละเอียดเพิ่มเติมได้ที่เว็บไซต์ตลาดประชารัฐwww.market.moi.go.th
ครั้งที่162/2560
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมญี่ปุ่น
วันจันทร์ที่ 15 มกราคม 2561
รองนายกรัฐมนตรี และรัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมญี่ปุ่น
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม  ให้การต้อนรับรัฐมนตรีว่าการกระทรวงยุติธรรมญี่ปุ่น
ในวันจันทร์ที่ ๑๕ มกราคม ๒๕๖๑ เวลา ๐๙.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ให้การต้อนรับ H.E.Ms.Yoko Kamikawa รัฐมนตรีว่าการกระทรวงยุติธรรมญี่ปุ่น
พร้อมด้วย H.E.Mr.Shiro Sadoshima เอกอัครราชทูตญี่ปุ่นประจําประเทศไทย พร้อมคณะ
ในโอกาสเข้าเยี่ยมคารวะเพื่อกระชับความสัมพันธ์ระหว่างสองประเทศ
ซึ่งในปีนี้ประเทศไทยและประเทศญี่ปุ่นได้สถาปนาความสัมพันธ์ทางการทูตเป็นระยะเวลา ๑๓๑ ปี
นอกจากนี้ ได้หารือข้อราชการร่วมกันในประเด็นความร่วมมือด้านกระบวนการยุติธรรม
และการเตรียมความพร้อมสําหรับการประชุมสหประชาชาติว่าด้วยการป้องกันอาชญากรรมและความยุติธรรม ทางอาญา ครั้งที่ ๑๔
(14th United Nations Congress of Crime Prevention and Criminal Justice)
พ.ศ.๒๕๖๓ ในหัวข้อ ความก้าวหน้าของการป้องกันอาชญากรรม
ความยุติธรรมทางอาญา และหลักนิติธรรม : สู่ความสําเร็จแห่งวาระปี พ.ศ.๒๕๗๓
ซึ่งกําหนดจัดขึ้น ณ เมืองเกียวโต ประเทศญี่ปุ่น
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “สังคมดิจิทัล เป้าหมายและนโยบายของรัฐบาลไทย”
วันจันทร์ที่ 25 มิถุนายน 2561
รมว.ดิจิทัลฯ ปาฐกถาพิเศษหัวข้อ “สังคมดิจิทัล เป้าหมายและนโยบายของรัฐบาลไทย”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนาเรื่อง “สังคมดิจิทัล อนาคตที่หลีกไม่พ้น ก้าวเดินของจีน พัฒนาการของไทย” พร้อมปาฐกถาพิเศษหัวข้อ “สังคมดิจิทัล เป้าหมายและนโยบายของรัฐบาลไทย” โดยสมาคมผู้สื่อข่าวไทย-จีน จัดขึ้น เพื่อให้สังคมได้รับทราบข้อมูลที่ถูกต้องเกี่ยวกับแนวโน้มและทิศทางเศรษฐกิจดิจิทัลและสังคมไร้เงินสด ซึ่งจัดให้มีการแสดงความคิดเห็นจากผู้เชี่ยวชาญ ผู้ทรงคุณวุฒิ ถึงปรากฏการณ์และประโยชน์ที่แท้จริงของสังคมไร้เงินสด รวมทั้งการเรียนรู้เกี่ยวกับปัญหาอุปสรรคที่อาจเกิดขึ้นจากประสบการณ์ของประเทศจีน พร้อมกับการรับฟังความคิดเห็นในการหาแนวทางการปรับตัวเตรียมความพร้อมเพื่ออนาคต ตลอดจนการทําให้สังคมตื่นตัวและเห็นประโยชน์ของสังคมไร้เงินสด สามารถแสวงหาช่องทางธุรกิจที่เกี่ยวเนื่องทั้งธุรกิจของจีนและของไทยในอนาคต ทั้งนี้ กระทรวงดิจิทัลฯ นับเป็นหน่วยงานหลักในการผลักดันนโยบายดิจิทัลเพื่อเศรษฐกิจและสังคม โดยได้ดําเนินโครงการยกระดับโครงสร้างพื้นฐานโทรคมนาคม เพื่อขับเคลื่อนเศรษฐกิจของประเทศ (เน็ตประชารัฐ) ผ่านการขยายโครงข่ายอินเทอร์เน็ตความเร็วสูงให้ครอบคลุมทุกพื้นที่ทั่วประเทศ เพื่อให้คนไทยเข้าถึงเทคโนโลยีดิจิทัลอย่างเท่าเทียมรองรับการก้าวเข้าสู่สังคมดิจิทัล สอดรับการทําธุรกรรมทางการเงินด้วยระบบอิเล็กทรอนิกส์ ซึ่งถือเป็นนวัตกรรมด้านการเงินที่กําลังเข้ามาเปลี่ยนผ่านประเทศสู่สังคมไร้เงินสดต่อไป เมื่อวันที่ 25 มิถุนายน 2561 ณ โรงแรมแกรนด์ เมอร์เคียว ฟอร์จูน ถนนรัชดาภิเษก เขตดินแดง กรุงเทพฯ
*******************
รัฐบาลไทย-ข่าวทำเนียบรัฐบาล-นายกรัฐมนตรีย้ำไทยพร้อมส่งเสริมนโยบายที่เป็นประโยชน์ต่อภาคเอกชน
วันจันทร์ที่ 19 พฤศจิกายน 2561
นายกรัฐมนตรีย้ําไทยพร้อมส่งเสริมนโยบายที่เป็นประโยชน์ต่อภาคเอกชน
เพื่อเพิ่มขีดความสามารถในการแข่งขันให้แก่อาเซียน
วันนี้ (13 พ.ย. 61) เวลา 18.00 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี เข้าร่วมรับฟังการบรรยายสรุปของสภาที่ปรึกษาธุรกิจอาเซียน เพื่อรับฟังข้อเสนอแนะและแลกเปลี่ยนข้อคิดเห็นด้านการค้าและการลงทุนกับผู้นําภาคเอกชนของอาเซียน ณ ศูนย์การประชุมและนิทรรศการซันเทค สิงคโปร์
ภายหลังเสร็จสิ้น พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีให้ความมั่นใจกับภาคเอกชนว่ารัฐบาลของสมาชิกอาเซียนเน้นส่งเสริมนโยบายที่เป็นประโยชน์กับภาคเอกชน และช่วยเพิ่มขีดความสามารถในการแข่งขันให้กับอาเซียน เช่น การอํานวยความสะดวกทางการค้า ที่นอกจากตั้งเป้าหมายลดต้นทุนธุรกรรมทางการค้าและเพิ่มมูลค่าการค้าภายในภูมิภาคแล้ว ยังส่งผลให้การจัดอันดับความยากง่ายของการทําธุรกิจในอาเซียนดีขึ้น ซึ่งไทยก็ประสบผลสําเร็จอย่างก้าวกระโดดในปีที่ผ่านมา
ทั้งนี้ ไทยตระหนักถึงบทบาทที่เพิ่มขึ้นของเทคโนโลยีดิจิทัลที่มีต่อการค้าโลก จึงได้จัดทําความตกลงพาณิชย์อิเล็กทรอนิกส์ เพื่ออํานวยความสะดวกการทําธุรกรรมผ่านสื่ออิเล็กทรอนิกส์ข้ามพรมแดนในอาเซียน รวมถึงวางแนวทางความร่วมมือเพื่อเข้าสู่การเป็นเศรษฐกิจดิจิทัลที่ครอบคลุมทั้งการพัฒนา และเชื่อมโยงโครงสร้างพื้นฐาน ระบบการชําระเงิน การปรับปรุงกฎระเบียบ และการพัฒนาทักษะแรงงานของ SMEs ในด้านดิจิทัล รวมทั้งการส่งเสริมการนําเทคโนโลยีทางการเงิน (Fintech) มาประยุกต์ใช้ นอกจากนี้อาเซียนกําลังเร่งสรุปผลการเจรจาความตกลงอาร์เซ็ปเพื่อสร้างโอกาสและทางเลือกให้ภับภาคธุรกิจมากขึ้นด้วย
ในโอกาสที่ไทยจะรับตําแหน่งประธานอาเซียนในปีหน้า ไทยสนับสนุนการดําเนินงานที่เป็นประโยชน์กับภาคธุรกิจ และเห็นว่ารัฐและเอกชนอาเซียนจะต้องร่วมมือกันเตรียมความพร้อมรับมือ และใช้ประโยชน์จากเทคโนโลยีในยุคปฏิวัติอุตสาหกรรมครั้งที่ 4 เพื่อขับเคลื่อนอาเซียนให้ก้าวหน้าต่อไป
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการกำหนดแนวทาง ออกแบบโครงสร้าง และการบริหารจัดการอุตสาหกรรม หรือเกษตรกรรม เพื่อการแก้ไขและพัฒนาพฤตินิสัยผู้ต้องขัง
วันอังคารที่ 16 มิถุนายน 2563
กระทรวงยุติธรรม ประชุมคณะกรรมการกําหนดแนวทาง ออกแบบโครงสร้าง และการบริหารจัดการอุตสาหกรรม หรือเกษตรกรรม เพื่อการแก้ไขและพัฒนาพฤตินิสัยผู้ต้องขัง
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการกําหนดแนวทาง ออกแบบโครงสร้าง และการบริหารจัดการอุตสาหกรรม หรือเกษตรกรรม เพื่อการแก้ไขและพัฒนาพฤตินิสัยผู้ต้องขัง
ในวันจันทร์ที่ ๑๕ มิถุนายน ๒๕๖๓ เวลา ๑๐.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการกําหนดแนวทาง ออกแบบโครงสร้าง และการบริหารจัดการอุตสาหกรรม หรือเกษตรกรรม เพื่อการแก้ไขและพัฒนาพฤตินิสัยผู้ต้องขัง โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้บริหารหน่วยงานในสังกัดฯ และเจ้าหน้าที่ที่เกี่ยวข้อง เข้าร่วมฯ เพื่อทราบ คําสั่งคณะกรรมการกําหนดแนวทางการออกแบบโครงสร้าง และการบริหารจัดการ เรือนจําอุตสาหกรรมหรือเกษตรกรรม เพื่อการแก้ไขและพัฒนาพฤตินิสัยผู้ต้องขัง ผลการดําเนินงานในการสํารวจ วางผังบริเวณเบื้องต้น เพื่อประกอบคําขอตั้งงบประมาณ ประจําปีงบประมาณ พ.ศ. ๒๕๖๔
นอกจากนี้ที่ประชุมได้พิจารณานโยบายกรอบแนวคิดในการบริหารจัดการเรือนจําอุตสาหกรรมหรือเกษตรกรรม เพื่อการแก้ไขและพัฒนาพฤตินิสัยผู้ต้องขัง อีกทั้งแผนการดําเนินงาน และมอบหมายหน่วยงานให้ดําเนินการตามแผนการดําเนินงานต่อไป
โอกาสนี้ รัฐมนตรีว่าการกระทรวงยุติธรรม กล่าวว่า โครงการการจัดตั้งนิคมอุตสาหกรรม กรมราชทัณฑ์แนวคิดก็คือ เพื่อลดจํานวนผู้ต้องขัง ไม่ให้กลับมากระทําความผิดซ้ําอีก และทําให้ผู้คนเหล่านั้น ได้มีอาชีพ มีรายได้ ก่อนกลับไปอยู่กับครอบครัว เพื่อให้ผู้พ้นโทษได้รับโอกาสจากสังคม และสามารถใช้ชีวิตอยู่ร่วมกับสังคมครอบครัวได้อย่างปกติสุขต่อไป
รัฐบาลไทย-ข่าวทำเนียบรัฐบาล-กรมทางหลวง บูรณะ ทล. 4 สายประจวบคีรีขันธ์ – แยกปฐมพร ตอน 2 แล้วเสร็จ
วันศุกร์ที่ 22 กันยายน 2560
กรมทางหลวง บูรณะ ทล. 4 สายประจวบคีรีขันธ์ – แยกปฐมพร ตอน 2 แล้วเสร็จ
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินการบูรณะผิวทางแอสฟัลต์ ทางหลวงหมายเลข 4 สาย ประจวบคีรีขันธ์ – แยกปฐมพร โดยการปรับปรุงผิวทางและพื้นทางเดิม
ซึ่งทางหลวงสายนี้ได้แบ่งการก่อสร้างบูรณะออกเป็น 5 ตอน ปัจจุบันได้ดําเนินการบูรณะตอนที่ 2 (บางสะพาน – แยกปฐมพร) ส่วนที่ 2 ระยะทางยาวประมาณ 35.16 กิโลเมตร แล้วเสร็จ ตามแผนงานบูรณาการพัฒนาโครงสร้างพื้นฐานและระบบโลจิสติกส์ กิจกรรมบูรณะโครงข่ายทางหลวงเชื่อมโยงระหว่างภาค โดยการปรับปรุงผิวทางและพื้นทางเดิมด้วยวิธี Pavement Recycling งบประมาณ 963,425,227 บาท
ลักษณะการก่อสร้าง ก่อสร้างเป็นมาตรฐานทางชั้นพิเศษ (4 ช่องจราจร) ผิวทางเป็นแอสฟัลต์คอนกรีต 2 ชั้นจช่องจราจรกว้างช่องละ 3.5 เมตร ด้านในกว้าง 1.5 เมตร ด้านนอกกว้าง 2.5 เมตร รวมไหล่ทางกว้าง 11 เมตร ไหล่ทางเป็นชนิดเดียวกับผิวจราจร เกาะกลางแบ่งช่องจราจรเป็นแบบกดเป็นร่อง (Depressed median) กว้าง 8 เมตร เริ่มต้นที่ กม.437+000 ที่ตําบลสลุย อําเภอท่าแซะ จังหวัดชุมพร สิ้นสุดการก่อสร้างด้านซ้ายทางที่ กม.470+513 และด้านขวาทางที่ กม.473+814 ที่ตําบลนากระตาม อําเภอท่าแซะ จังหวัดชุมพร
ทั้งนี้ โครงการดังกล่าวจะช่วยเพิ่มประสิทธิภาพของการคมนาคมขนส่ง ให้มีความสะดวก ปลอดภัย และมีความรวดเร็วในการเดินทาง เพิ่มขีดความสามารถในการรองรับปริมาณการจราจรและการขนส่ง ส่งเสริมคุณภาพชีวิต การพัฒนาด้านเศรษฐกิจของประเทศ ในแขนงต่างๆ เช่น การเกษตร การบริการ การค้าระหว่างประเทศ การอุตสาหกรรม เป็นต้น กรมทางหลวง ขอความร่วมมือผู้ใช้ทาง “ขับรถมีน้ําใจ รักษาวินัยจราจร” ขับขี่ด้วยความระมัดระวังเพื่อความปลอดภัยของผู้ร่วมทาง ประชาชนสามารถสอบถามเส้นทางการเดินทางได้ที่ แขวงทางหลวงชุมพร โทร 0 2354 6668 75 ต่อ 61102 หรือ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-สธ.ร่วมกับ มท. จัดกิจกรรมจิตอาสาขุดลอกคลองเปรมประชากรและคลองรังสิต น้อมรำลึกถึงรัชกาลที่ 9
วันจันทร์ที่ 15 ตุลาคม 2561
สธ.ร่วมกับ มท. จัดกิจกรรมจิตอาสาขุดลอกคลองเปรมประชากรและคลองรังสิต น้อมรําลึกถึงรัชกาลที่ 9
กระทรวงสาธารณสุขร่วมกับกระทรวงมหาดไทยจัดกิจกรรมอาสาขุดลอกคลองเพื่อพัฒนาคลองเปรมประชากรและคลองรังสิต กําจัดแหล่งเพาะพันธุ์ยุง บริเวณชุมชนสองฝั่งคลอง ระหว่างวันที่ 14-22 ตุลาคม 2561เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพล  อดุ
กระทรวงสาธารณสุขร่วมกับกระทรวงมหาดไทยจัดกิจกรรมอาสาขุดลอกคลองเพื่อพัฒนาคลองเปรมประชากรและคลองรังสิต กําจัดแหล่งเพาะพันธุ์ยุง บริเวณชุมชนสองฝั่งคลอง ระหว่างวันที่ 14-22 ตุลาคม 2561เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพล อดุลยเดช บรมนาถบพิตร
วันนี้ (15 ตุลาคม 2561) ที่วัดรังสิต จังหวัดปทุมธานี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลัง ร่วมกิจกรรมจิตอาสาขุดลอกคลองเพื่อพัฒนาคลองเปรมประชากรและคลองรังสิต ว่า ศูนย์อํานวยการใหญ่โครงการจิตอาสาพระราชทานตามแนวพระราชดําริ (ศอญ.) ได้กําหนดให้มีการดําเนินกิจกรรมตามโครงการจิตอาสา ทําความดีด้วยหัวใจ เพื่อเป็นการน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร ใน 3 กิจกรรม ได้แก่ กิจกรรมจิตอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลาย กิจกรรมจิตอาสาพัฒนาปลูกและบํารุงรักษาต้นไม้ และกิจกรรมขุดลอกคลองเพื่อพัฒนาคลองเปรมประชากรและคลองรังสิต
ทั้งนี้กระทรวงสาธารณสุขได้ร่วมกับกระทรวงมหาดไทยและหน่วยงานที่เกี่ยวข้อง เช่น ทหาร ตํารวจ ประชาชนที่เป็นจิตอาสา จัดกิจกรรมขุดลอกคลองเพื่อพัฒนาคลองเปรมประชากรและคลองรังสิตจัดขึ้นระหว่าง วันที่ 14-22 ตุลาคม 2561 ในส่วนกระทรวงสาธารณสุข ได้จัดทีมเจ้าหน้าที่สาธารณสุข อาสาสมัครสาธารณสุขประจําหมู่บ้าน (อสม.) ในพื้นที่ และประชาชน ร่วมจัดการสิ่งแวดล้อมกําจัดแหล่งเพาะพันธุ์ยุง บริเวณชุมชนสองฝั่งคลอง และจัดหน่วยแพทย์พร้อมรถพยาบาลวันละ 4 คัน โดยคลองเปรมประชากร เป็นหน่วยแพทย์จากรพ.ปทุมธานี รพ.สามโคก รพ.ลาดหลุมแก้ว รพ.คลองหลวง ส่วนคลองรังสิต จาก รพ.ประชาธิปัตย์ รพ.ธัญบุรี รพ.ลําลูกกา และรพ.หนองเสือ จัดทีมเดินเท้าเคลื่อนที่เร็วพร้อมรถพยาบาล ประจําหน้างาน และเตรียมโรงพยาบาลรองรับผู้ป่วยฉุกเฉิน ได้แก่ รพ.ปทุมธานี รพ.ธรรมศาสตร์ รพ.เอกชนในพื้นที่ และรพ.ชุมชนทุกแห่งในจังหวัดปทุมธานี ส่วนกระทรวงมหาดไทยและหน่วยงานที่เกี่ยวข้องจะทําหน้าที่ขุดลอกคลอง
นอกจากนี้ ได้มอบให้นายแพทย์สาธารณสุขทุกจังหวัดทั่วประเทศ ลงพื้นที่ดําเนินกิจกรรมสํารวจแหล่งเพาะพันธุ์ลูกน้ํายุงลาย โดย รพ.สต. อปท. กํานัน ผู้ใหญ่บ้าน ผู้นําชุมชน และอาสาสมัครสาธารณสุข ร่วมกับจิตอาสาและประชาชน กําจัดแหล่งเพาะพันธุ์ยุงลาย หมุนเวียนอย่างน้อยวันละ 1 หมู่บ้านจนครบโครงการ ระหว่างวันที่ 12 – 23 ตุลาคม 2561 เพื่อป้องกันและควบคุมโรคไข้เลือดออก และรายงานผลการดําเนินงาน ได้แก่ ภาพถ่าย จํานวนบ้านที่ได้รับการสํารวจแหล่งเพาะพันธุ์ยุง ค่าดัชนีลูกน้ํายุงลาย ไปยังสํานักงานสาธารณสุขอําเภอ (สสอ.) เพื่อส่งสํานักงานสาธารณสุขจังหวัด (สสจ.) และรายงานกรมควบคุมโรคเป็นรายสัปดาห์ ผ่านทางจดหมายอิเล็กทรอนิกส์ dhfvbd@gmail.com และ Line@อาสาปราบยุง
******************************* 15 ตุลาคม 2561
รัฐบาลไทย-ข่าวทำเนียบรัฐบาล-ทส. ประชุมเข้ม การจัดทำคำของบประมาณรายจ่ายประจำปีงบประมาณ พ.ศ. ๒๕๖๓ รายหน่วยงาน
วันจันทร์ที่ 5 สิงหาคม 2562
ทส. ประชุมเข้ม การจัดทําคําของบประมาณรายจ่ายประจําปีงบประมาณ พ.ศ. ๒๕๖๓ รายหน่วยงาน
กระทรวงทรัพยากรธรรมชาติและสิ่งแวดล้อม จัดประชุมการจัดทําคําของบประมาณรายจ่ายประจําปีงบประมาณ พ.ศ. ๒๕๖๓ รายหน่วยงาน โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ  ศิลปอาชา) เป็นประธาน ณ ห้องประชุม ชั้น๒๐ อาคารกระทรวงทรัพยากรธรรมชาต
ทส. ประชุมเข้ม การจัดทําคําของบประมาณรายจ่ายประจําปีงบประมาณ พ.ศ. ๒๕๖๓ รายหน่วยงาน
กระทรวงทรัพยากรธรรมชาติและสิ่งแวดล้อม จัดประชุมการจัดทําคําของบประมาณรายจ่ายประจําปีงบประมาณ พ.ศ. ๒๕๖๓ รายหน่วยงาน โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เป็นประธาน ณ ห้องประชุม ชั้น๒๐อาคารกระทรวงทรัพยากรธรรมชาติและสิ่งแวดล้อม
ในวันนี้ (๕สิงหาคม ๒๕๖๒) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมการจัดทําคําของบประมาณรายจ่ายประจําปีงบประมาณ พ.ศ. ๒๕๖๓ รายหน่วยงาน โดยมี หน่วยงานในสังกัดกระทรวงทรัพยากรธรรมชาติและสิ่งแวดล้อม เข้าร่วมการประชุมเป็นลําดับ
สืบเนื่องจากเมื่อวันที่ ๒ สิงหาคม ๒๕๖๒รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายในการประชุมเพื่อประกอบการจัดทําคําของบประมาณรายจ่ายประจําปีงบประมาณ พ.ศ. ๒๕๖๓ ณ ห้องประชุม ๒๐๒ อาคารกระทรวงทรัพยากรธรรมชาติและสิ่งแวดล้อม โดยมีสาระสําคัญคือการชี้แจงแนวทาง หลักเกณฑ์การจัดทําคําของบประมาณรายจ่ายและปฏิทินบประมาณรายจํายประจําปีงบประมาณ พ.ศ. ๒๕๖๓ และคําของบประมาณรายจ่ายประจําปีงบประมาณ พ.ศ. ๒๕๖๓ ภาพรวมกระทรวงทรัพยากรธรรมชาติและสิ่งแวดล้อมความเชื่อมโยงยุทธศาสตร์ชาติระะ ๒๐ ปี และคําของบประมาณระดับแผนงานตามยุทธศาสตร์จัดสรรฯ ทั้งนี้รัฐมนตรีว่าการกระทรวงทรัพยากรธรรมชาติและสิ่งแวดล้อม ได้สั่งการในที่ประชุมให้จัดการประชุมการจัดทําคําของบประมาณรายจ่ายประจําปีงบประมาณ พ.ศ. ๒๕๖๓ รายหน่วยงาน ในวันนี้
รัฐบาลไทย-ข่าวทำเนียบรัฐบาล-ผลการประชุมคณะกรรมการข้อมูลข่าวสารของราชการ ครั้งที่ 4/2560
วันพฤหัสบดีที่ 22 มิถุนายน 2560
ผลการประชุมคณะกรรมการข้อมูลข่าวสารของราชการ ครั้งที่ 4/2560
ผลการประชุมคณะกรรมการข้อมูลข่าวสารของราชการ ครั้งที่ 4/2560
วันนี้ (22 มิถุนายน 2560) เวลา 10.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการข้อมูลข่าวสารของราชการ ครั้งที่ 4/2560
ภายหลังการประชุม รัฐมนตรีประจําสํานักนายกรัฐมนตรี กล่าวสรุปผลการประชุมในครั้งนี้ว่า ได้มีการพิจารณาและรับทราบความคืบหน้าในหลายประเด็น โดยเฉพาะเรื่องการเปิดเผยข้อมูลต่าง ๆ ของทางราชการที่ได้มีการนํางบประมาณของภาครัฐไปใช้ดําเนินการในเรื่องใดบ้าง รวมทั้งเรื่องการร้องเรียนและเรื่องที่เกี่ยวข้องกับการเปิดเผยข้อมูลต่าง ๆ ของทางราชการ
ทั้งนี้ ปัจจุบันภาครัฐได้มีการเปิดเผยข้อมูลข่าวสารทางราชการลงไปถึงระดับจังหวัด โดยให้ความสําคัญในเรื่องข้อมูลของทางราชการที่ภาครัฐได้จัดเตรียมไว้ในระบบ จากการตรวจสอบพบว่ายังมีข้อมูลของทางราชการไม่มากพอ แต่หลังจากนี้จะมีการเพิ่มหรือเน้นข้อมูลที่น่าสนใจและเป็นประโยชน์ และเป็นข้อมูลที่อยู่ในความสนใจของพี่น้องประชาชนอีกด้วย
*********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สั่งอาหารอย่างไรให้ห่างไกลจากไวรัสโควิด-19 ??
วันจันทร์ที่ 27 เมษายน 2563
สั่งอาหารอย่างไรให้ห่างไกลจากไวรัสโควิด-19 ??
สั่งอาหารอย่างไรให้ห่างไกลโควิด
Q : สั่งอาหารอย่างไรให้ห่างไกลจากไวรัสโควิด-19 ??
A : 1. โทรสั่งอาหารล่วงหน้าเพื่อหลีกเลี่ยงการรออาหาร ลดโอกาสพบปะผู้คนเป็นจํานวนมากได้
2. รวมกันสั่งอาหาร เพื่อลดจํานวนคนออกไปรับ
3. สวมหน้ากากอนามัยและแต่งตัวให้มิดชิดเมื่อไปรับอาหาร
4. พกเจลแอลกอฮอล์ติดตัวไว้เสมอ